Finska ima snažnu tradiciju transparentnosti u vladi. Pristup javnim dokumentima zajamčen je Ustavom i Zakonom o aspektu javnosti vladinih aktivnosti . Svakom finskom građaninu omogućen je pristup vladinim dokumentima, osim ako je iz uvjerljivih razloga njihovo objavljivanje ograničeno zakonom. U istom se odjeljku štiti i pravo na izražavanje, objavljivanje i primanje informacija, mišljenja i drugih poruka, a da to nitko unaprijed ne sprečava, bez obzira na medij. Prema nevladinim organizacijama pravni okvir općenito je dobar jer se njime osigurava da se pravila o transparentnosti općenito drže na sudu. Ta ocjena vrijedi unatoč trendu da neka tijela, uključujući policiju i lokalnu upravu, posljednjih godina strože tumače pravila . Moguće je da neke naknade ometaju pristup određenim javnim dokumentima. Finska tijela navode da bi trenutačna pravila mogla biti reformirana u budućnosti u kontekstu promjena u organizaciji javnog sektora, gdje su država i općine privatizirale svoje funkcije. U tu je svrhu Ministarstvo pravosuđa naručilo studiju o proširenju institucionalnog opsega Zakona . Modernizacija pravila potrebna je i iz drugih razloga, kao što je digitalizacija. Trenutačni program Vlade dovodi do potrebe za ponovnom procjenom institucionalnog područja primjene Zakona i osiguranjem da se načelo otvorenosti materijalizira i u budućnosti .

U tijeku je rad na uvođenju registra transparentnosti. Trenutačno ne postoje posebna pravila za reguliranje kontakata najviših izvršnih funkcija s trećim stranama i lobistima. Nadalje, ne postoje zahtjevi u pogledu izvješćivanja ili objavljivanja koji se primjenjuju na one koji žele utjecati na mjere i politike Vlade. Međutim, u ožujku 2020. osnovana je parlamentarna radna skupina za uspostavljanje registra transparentnosti u odnosu na lobiranje. Registar, kojim će se dopuniti zakonodavstvo o otvorenosti Vlade i ojačati administrativna transparentnost, bit će izrađen u dogovoru s civilnim društvom kako bi se poboljšala transparentnost odlučivanja i spriječio neprimjeren utjecaj. U početku će obuhvaćati donošenje odluka na državnoj razini, ali kasnije se može proširiti na općinsku i regionalnu vladu. Zakonodavstvom koje će proizići iz toga, koje se očekuje do 2023., nametnut će se obveza registracije lobističkim organizacijama i pojedincima.

Hitne ovlasti korištene su u kontekstu pandemije bolesti COVID-19 i bile su predmet ocjene ustavnosti. Zakon o hitnim ovlastima, kojim se Vladi dodjeljuju brojne ovlasti tijekom izvanrednog stanja, primjenjivao se tijekom pandemije bolesti COVID-19, od 16. ožujka do 16. lipnja 2020. Uredbe koje je Vlada donijela na temelju tih ovlasti moraju se dostaviti Parlamentu, koji ih može odobriti, promijeniti ili odbiti. Vlada je tijekom pandemije bolesti COVID-19 niz takvih uredbi poslala na odobrenje Parlamentu . To je uključivalo preispitivanje Odbora za ustavno pravo, parlamentarnog odbora koji ocjenjuje ustavnost prijedloga podnesenih Parlamentu, koji je dao izjave o svim uredbama donesenima na temelju Zakona o hitnim ovlastima i ponekad tražio izmjene . Osim toga, kancelar pravosuđa preispituje ustavnost zakonodavstva o izvanrednom stanju i pokrenuo je najmanje dvanaest tekućih istraga na vlastitu inicijativu u vezi s primjenom hitnih ovlasti, u kojima je od finskih tijela zatražio dodatna pojašnjenja .

GRECO (2018.), Peti evaluacijski krug – Evaluacijsko izvješće o Finskoj o sprječavanju korupcije i promicanju integriteta u središnjoj državi (najviše izvršne funkcije) i tijelima kaznenog progona.

Izvješće Odbora 2 / 2020 vp – M1 / 2020 vp. https://www.eduskunta.fi/FI/vaski/KasittelytiedotValtiopaivaasia/Sivut/HE_2+2020.aspx .

Ministarstvo pravosuđa, Clarifying and evaluating the division of responsibilities of supreme law enforcement officers. https://oikeusministerio.fi/en/project?tunnus=OM044:00/2018 .

Ministarstvo pravosuđa, Emergency system. https://oikeusministerio.fi/en/project?tunnus=OM016:00/2019 .

Ministarstvo pravosuđa, National Democracy Programme 2025. https://oikeusministerio.fi/en/national-democracy-programme-2025 .

Ministarstvo pravosuđa, Project for the establishment of a judicial office, https://oikeusministerio.fi/hanke?tunnus=OM001:00/2018 .

Ministarstvo pravosuđa, Situacijsko izvješće Finske o provedbi preporuke izdane u Izvješću o petom evaluacijskom krugu.

Ministarstvo pravosuđa, Zakon o upravnom postupku. https://oikeusministerio.fi/en/project?tunnus=OM014:00/2015 .

Oikeus, Financial and debt counselling. https://oikeus.fi/oikeusapu/en/index/financial_and_debt_counselling.html .

Program Vlade predsjednice Sanne Marin, 10. prosinca 2019. Uključiva i kompetentna Finska - socijalno, ekonomski i ekološki održivo društvo. http://julkaisut.valtioneuvosto.fi/handle/10024/161935 .

Uprava za državne sudove, Courts to remain open subject to new guidelines for protecting customers and staff. https://tuomioistuinvirasto.fi/en/index/ajankohtaista/2020/457pl2ptq.html .

Uprava za državne sudove, Suspension Statistics. https://tuomioistuinvirasto.fi/en/index/ajankohtaista/qwlqgymkm.html .

Vijeće Europe, Platforma za zaštitu novinarstva i sigurnost novinara. https://www.coe.int/en/web/media-freedom/the-platform .

Vijeće Europe: Odbor ministara (2010.), Preporuka CM/Rec(2010)12 Odbora ministara državama članicama o sucima: neovisnost, učinkovitost i odgovornosti.

Vijeće Europe: Odbor ministara (2016.), Preporuka CM/REC(2016)4 Odbora ministara državama članicama o zaštiti novinarstva te sigurnosti novinara i drugih medijskih aktera.

Virtualni posjet Finskoj u kontekstu Izvješća o vladavini prava za 2020.

Vrhovni sud i Vrhovni upravni sud (14. travnja 2020.), A strong rule of law bears over the crisis. https://korkeinoikeus.fi/fi/index/ajankohtaista/tiedotteet/2020/04/kkojakhovahvaoikeusvaltiokantaaylikriisiajan.html .

Prilog II.: Posjet Finskoj

Službe Komisije održale su virtualne sastanke u svibnju i lipnju 2020. sa sljedećim dionicima: